ମୋ ଆଖିକୁ ଆଉ କିଛି ଦେଖାଯାଉନି, ଦୁଃଖ ବଖାଣିଲେ ଅଭିନେତ୍ରୀ
ଅଭିନେତ୍ରୀ ଜସ୍ମିନ ଭାସିନ କଠିନ ସମୟ ଦେଇ ଗତି କରୁଛନ୍ତି। ତାଙ୍କ ଆଖିରେ ସମସ୍ୟା ଦେଖାଦେଇଛି। ଲେନ୍ସ ଲଗାଇବାରୁ ତାଙ୍କର ସବୁ ସମସ୍ୟା ସୃଷ୍ଟି ହୋଇଛି। ନିକଟରେ ମୁଁ ଲେନ୍ସ ଲଗାଇବା ମାତ୍ରେ ମୋର ଆଖି ନଷ୍ଟ ହୋଇଗଲା, ଯନ୍ତ୍ରଣା ଆରମ୍ଭ ହେଲା, ଜଳିଗଲା ଏବଂ କିଛି ସମୟ ପରେ ମୋ ଆଖିକୁ କିଛି ଦେଖାଗଲାନି ବୋଲି ଜସ୍ମିନ କହିଛନ୍ତି।  
ଜସ୍ମିନ ଜୁଲାଇ ୧୭ରେ ସେ ଏକ କାର୍ଯ୍ୟକ୍ରମ ପାଇଁ ଦିଲ୍ଲୀରେ ଥିଲେ। ଏହି ସମୟରେ ସେ ଲେନ୍ସ ପିନ୍ଧିଥିଲେ। ଲେନ୍ସରେ ରଖିବା ମାତ୍ରେ ତାଙ୍କ ଆଖି ଖରାପ ହୋଇଗଲା। ଲେନ୍ସ ପିନ୍ଧିବା ପରେ ଆଖି ଜଳିବା ଆରମ୍ଭ କଲା। ସେ କାମ ହେତୁ ତୁରନ୍ତ ଡାକ୍ତରଙ୍କ ପାଖକୁ ଯାଇପାରି ନ ଥିଲେ। ସମଗ୍ର ଇଭେଣ୍ଟରେ ଚଷମା ପିନ୍ଧିଥିଲେ। କିଛି ସମୟ ପରେ ସେ କିଛି ଦେଖି ପାରି ନ ଥିଲେ। ଇଭେଣ୍ଟ ପରେ ସେ ଡାକ୍ତରଖାନକୁ ଯାଇଥିଲେ। ସେଠାରେ ଡାକ୍ତର କହିଥିଲେ ଯେ ତାଙ୍କ ଆଖିର କର୍ଣ୍ଣିଆ ନଷ୍ଟ ହୋଇଯାଇଛି। ଏହା ପରେ ତାଙ୍କ ଆଖିରେ ବ୍ୟାଣ୍ଡେଜ ଲଗାଯାଇଥିଲା। ସେ ମୁମ୍ବାଇ ଫେରିଥିଲେ ଏବଂ ଅଧିକ ଚିକିତ୍ସା କରୁଛନ୍ତି।  
ଜସ୍ମିନ ଏବେ ଚିକିତ୍ସିତ ହେଉଛନ୍ତି। ଏବେ ବି ତାଙ୍କ ଆଖିରେ ବହୁତ ଯନ୍ତ୍ରଣା ଭୋଗୁଛି। ଡାକ୍ତରମାନେ କହିଥିଲେ, ମୁଁ ଚାରିରୁ ପାଞ୍ଚ ଦିନ ଭଲରେ ରହିବି କିନ୍ତୁ ସେପର୍ଯ୍ୟନ୍ତ ମୋତେ ଆଖିର ଯତ୍ନ ନେବାକୁ ପଡିବ। ଏହା ମୋ ପାଇଁ ସହଜ ନୁହେଁ କାରଣ ମୁଁ କିଛି ଦେଖିବାକୁ ସକ୍ଷମ ନୁହେଁ। ଏହି ଯନ୍ତ୍ରଣା ହେତୁ ମୁଁ ରାତିରେ ଶୋଇବାରେ ଅସୁବିଧାର ସମ୍ମୁଖୀନ ହେଉଛି ବୋଲି ଜସ୍ମିନ କହିଛନ୍ତି।